**Výzva**

**na predkladanie ponúk a pokyny na vypracovanie ponúk na zákazku s registračným číslom**

**NZ 2917**

zadávanú podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

1. **Identifikácia verejného obstarávateľa**

Verejný obstarávateľ : Slovenská inovačná a energetická agentúra

Sídlo organizácie : Bajkalská 27

PSČ, obec : 827 99 Bratislava

IČO : 00002801

IČ DPH : SK2020877749

Kontaktná osoba : Ing. Ľubor Pivoň

Telefón : 02/58 248 406, 0911895493

e-mail : lubor.pivon@siea.gov.sk

1. **Druh zákazky**

Zákazka na poskytnutie tovaru a na poskytnutie služby podľa § 117 zákona o verejnom obstarávaní. Tovar nie je bežne dostupný na trhu.

1. **Názov predmetu zákazky**

**„Dodanie a montáž multifunkčného zariadenia s finišerom“**

1. **Opis predmetu zákazky**

Predmetom zákazky je dodanie a montáž multifunkčného zariadenia s finišerom v zmysle Prílohy č.1 – *Podrobná špecifikácia predmetu zákazky*  spolu s konzultačnými a poradenskými službami spojenými s uvedeným tovarom.

1. **Dodávané množstvo/rozsah zmluvného plnenia**

1 kus – komplet multifunkčné zariadenie aj s finišerom, poradenské služby, konzultačné služby, záručný servis.

1. **Spôsob vzniku záväzku**

Zmluva uzavretá v zmysle § 269 ods. 2 nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

1. **Miesto dodania predmetu zákazky**

Miestom dodania predmetu zákazky bude Slovenská inovačná a energetická agentúra, pracovisko na Trnavskej ceste 100, Bratislava. Prevzatie a odsúhlasenie predmetu zákazky bude doložené písomným preberacím protokolom o prevzatí tovaru, podpísaným oprávneným zástupcom úspešného uchádzača a verejného obstarávateľa, v ktorom bude uvedený rozpis dodaného tovaru s uvedením dátumu dodania a množstva.

1. **Klasifikácia CPV**

Hlavný slovník: 30232110-8 - Laserové tlačiarne

 30121100-4 - Fotokopírovacie stroje

 72100000-6 – Hardverové konzultačné služby

 85312320-8 – Poradenské služby

1. **Predpokladaná hodnota zákazky**

Predpokladaná hodnota zákazky **je 19 960,44 EUR** bez DPH.

1. **Možnosť predloženia variantných riešení**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba základné riešenie.

1. **Lehota plnenia zmluvy**

Verejný obstarávateľ požaduje dodať tovar v dohodnutom mieste dodania do 30 dní odo dňa nadobudnutia účinnosti zmluvy, ktorá bude výsledkom tohto procesu verejného obstarávania, a to v pracovný deň v čase medzi 9.00 - 15.00 hod. Presný deň a hodinu dodania tovaru oznámi úspešný uchádzač písomne (e-mailovou správou) alebo telefonicky aspoň 3 pracovné dni vopred.

Predpokladaný  termín plnenia september 2017.

1. **Hlavné podmienky financovania a  platobné podmienky**

Predmet zákazky bude financovaný z prostriedkov EŠIF – projekt Zvyšovanie inovačnej výkonnosti slovenskej ekonomiky („ZIVSE“), ITMS kód NFP 3130001692.

Verejný obstarávateľ neposkytuje preddavok ani zálohovú platbu. Cena za predmet zákazky a poskytnuté služby bude uhradená bezhotovostným prevodom na účet úspešného uchádzača.

Verejný obstarávateľ požaduje 30-dňovú lehotu splatnosti faktúry odo dňa jej doručenia verejnému obstarávateľovi. Vystavená faktúra musí obsahovať všetky náležitosti podľa platného právneho poriadku Slovenskej republiky, špecifikáciu fakturovanej sumy a špecifikáciu dodaného tovaru a poskytnutej služby.

1. **Mena a ceny**

Cena musí byť stanovená podľa zákona NR SR č. 18/1996 Z. z. o cenách v znení neskorších predpisov a  vyhlášky MF SR č. 87/1996 Z. z., ktorou sa vykonáva zákon NR SR č. 18/1996  Z. z. o cenách v znení neskorších predpisov.

Cena uvedená v ponuke uchádzača (vypracovaná podľa Prílohy č. 2 Návrh uchádzača na plnenie kritéria) bude cenou konečnou, ktorá musí zahŕňať všetky náklady uchádzača spojené s dodaním tovaru a poskytnutia služieb spojených s uvedeným tovarom.

Všetky náklady a výdavky spojené s prípravou a s predložením ponuky znáša uchádzač bez finančného nároku voči verejnému obstarávateľovi, a to bez ohľadu na výsledok verejného obstarávania.

Cena bude uvedená v eurách a zaokrúhlená matematicky na dve desatinné miesta a bude zostavená vo forme:

* jednotková cena v EUR bez DPH,
* cena spolu v EUR bez DPH,
* výška DPH v EUR,
* cena spolu v EUR s DPH.

Ak uchádzač nie je platiteľom DPH, uvedie navrhovanú cenu ako cenu bez DPH a zároveň aj ako cenu konečnú. Na skutočnosť, že uchádzač nie je platiteľom DPH, upozorní uchádzač vo svojej ponuke.

V prípade, ak úspešný uchádzač uvedie, že nie je platiteľom DPH a stane sa po predložení ponuky platiteľom DPH, nemá nárok na zvýšenie ceny o hodnotu DPH.

1. **Kritérium na vyhodnotenie ponúk a pravidlá jeho uplatnenia**

Verejný obstarávateľ bude vyhodnocovať ponuky na základe kritéria **najnižšia cena**, t. j. ***najnižšia cena s DPH v mene EUR.***

Verejný obstarávateľ zostaví vzostupné poradie uchádzačov podľa výšky navrhnutej ceny s DPH.

Najvýhodnejšia ponuka je platná ponuka s najnižšou hodnotou tohto kritéria v eurách. Uchádzač, ktorý navrhne najnižšiu cenu, sa umiestni na 1. mieste v poradí. Na ďalších miestach v poradí sa umiestnia uchádzači podľa zvyšujúcej sa ceny. Úspešným uchádzačom sa stane uchádzač, ktorý sa umiestni na 1. mieste v poradí a ktorého ponuka bude vyhodnotená ako ponuka s najnižšou cenou.

V prípade, ak všetky ponuky k zákazke zadanej v zmysle tejto Výzvy na predkladanie ponúk predložia iba uchádzači, ktorí sú platitelia DPH, ponuky sa budú vyhodnocovať ako ceny s DPH. Avšak v prípade predloženia ponuky čo i len jedného uchádzača, ktorý nie je platiteľom DPH, verejný obstarávateľ vyhodnotí všetky predložené ponuky takým spôsobom, že budú porovnávané ceny s DPH (platitelia DPH) a ceny konečné (neplatitelia DPH; konečná cena je definovaná v bode 13. tejto Výzvy na predkladanie ponúk).

Ak uchádzač je registrovaný ako platiteľ DPH v inom členskom štáte Európskej únie a nie je registrovaným platiteľom DPH na území Slovenskej republiky, uchádzač uvedie túto skutočnosť v ponuke. V prípade uchádzača z iného členského štátu Európskej únie, ktorý by uviedol cenu bez DPH s poznámkou, že na Slovensku nie je platiteľom DPH, táto cena by v konečnom dôsledku bola zvýšená o DPH, ktorú musí verejný obstarávateľ v zmysle zákona o dani z pridanej hodnoty zaplatiť. Na účel vyhodnotenia ponúk a zabezpečenia porovnateľnosti vyhodnocovaných ponúk, aj uchádzač z iného členského štátu Európskej únie, ktorý je v mieste svojho pôsobenia platiteľ DPH, musí celkovú navrhovanú cenu uviesť s DPH so slovenskou sadzbou, pričom fakturovať bude cenu, za ktorú predmet zákazky ponúkne bez DPH, platba DPH bude nákladom verejného obstarávateľa.

1. **Podmienky účasti uchádzačov, predloženie dokladov**

Uchádzač predloží verejnému obstarávateľovi oprávnenie poskytovať predmet plnenia rovnaký alebo podobný ako je predmet zákazky.

Uchádzač v ponuke predloží:

* ***kópiu dokladu*** o oprávnení dodať uvedený predmet zákazky,
* Prílohu č. 1 Podrobná špecifikácia predmetu zákazky,
* Prílohu č. 2 Návrh uchádzača na plnenie kritéria,
* Prílohu č.3 Návrh zmluvy, podpísaný uchádzačom, štatutárnym orgánom uchádzača alebo zástupcom uchádzača alebo inej oprávnenej osoby. V prípade predloženia ponuky na  e- mailovú adresu, je potrebné predložiť aj scan zmluvy s podpisom oprávnenej osoby.

Uchádzač doplní v  zmluve len vyznačené časti v týchto bodoch:

* v Čl. I identifikačné údaje „Dodávateľa*"*,
* v Čl. II, bod. 4 tel. kontakt,
* v Čl. IV, bod. 1. cenu za predmet zákazky,
* na konci kúpnej zmluvy miesto, dátum, meno, priezvisko a funkciu oprávnenej osoby, podpis, obchodné meno.

Prílohy uvedené v zmluve bude predkladať až úspešný uchádzač. Úspešný uchádzač predloží verejnému obstarávateľovi oprávnenie dodávať predmet plnenia rovnaký alebo podobný ako je predmet zákazky, a to v origináli alebo overenú kópiu a to najneskôr do 3 pracovných dní odo dňa doručenia oznámenia o výsledku vyhodnotenia ponúk.

1. **Lehota viazanosti ponúk**

Uchádzač je svojou ponukou viazaný od uplynutia lehoty na predkladanie ponúk až do uplynutia stanovenej lehoty viazanosti ponúk, t. j. do 30. septembra 2017.

1. **Jazyk ponuky**

Ponuky a ďalšie doklady a dokumenty vo verejnom obstarávaní sa predkladajú v štátnom jazyku
(v slovenskom jazyku). Verejný obstarávateľ umožňuje predkladať ponuky a ďalšie dokumenty
vo verejnom obstarávaní aj v českom jazyku.

Doklad potvrdzujúci oprávnenie poskytovať predmet plnenia rovnaký alebo podobný ako je predmet zákazky u uchádzačov so sídlom mimo územia Slovenskej republiky, musí byť predložený v pôvodnom jazyku a súčasne musí byť preložený do štátneho jazyka okrem dokladu predloženého v českom jazyku. Ak sa zistí rozdiel v obsahu, rozhodujúci je úradný preklad v štátnom jazyku.

1. **Predkladanie ponúk**

Ponuka sa predkladá v písomnej listinnej podobe prostredníctvom pošty, iného doručovateľa, osobne uchádzačom alebo splnomocnenou osobou uchádzača alebo v elektronickej podobe, najneskôr do uplynutia lehoty na predkladanie ponúk. Ak sa ponuka predkladá prostredníctvom pošty, iného doručovateľa alebo osobne, tak ponuka musí byť doručená v uzavretom nepriehľadnom vonkajšom obale. Vonkajší obal ponuky musí obsahovať údaje:

* adresu verejného obstarávateľa,
* obchodné meno a sídlo uchádzača alebo miesto podnikania uchádzača,
* označenie „**Neotvárať - VO**“ a heslo súťaže: „**Multifunkčné zariadenie s finišerom** “

Ak vonkajší obal ponuky nebude uzatvorený alebo nebude obsahovať uvedené údaje, verejný obstarávateľ nenesie zodpovednosť za predčasné otvorenie ponuky.

Ak sa ponuka predkladá v elektronickej podobe na uvedenú adresu, v predmete e-mailu je potrebné uviesť heslo súťaže: „**Multifunkčné zariadenie s finišerom**“.

Miesto a lehota na predkladanie ponúk

Ponuky je potrebné doručiť na adresu:
Slovenská inovačná a energetická agentúra
Bajkalská 27, 827 99 Bratislava

alebo

na e-mailovú adresu: lubor.pivon@siea.gov.sk

Lehota na predkladanie ponúk uplynie dňa: **06.09.2017 o 10.00 hod.**

Ponuky uchádzačov ani ich časti sa nepoužijú na iný účel ako na verejné obstaranie tohto predmetu zákazky.

Upozornenie pre uchádzačov: doručená ponuka môže byť zahrnutá do vyhodnotenia len
za predpokladu, že jej obsah zodpovedá všetkým podmienkam definovaným v tejto Výzve na predkladanie ponúk, obsahuje všetky náležitosti definované v tejto Výzve na predkladanie ponúk a bola predložená v lehote určenej v tejto Výzve na predkladanie ponúk.

Ponuka doručená po uplynutí lehoty na predkladanie ponúk bude vrátená uchádzačovi neotvorená.

1. **Informácia o výsledku vyhodnotenia ponúk**

Všetkým uchádzačom, ktorých ponuky sa vyhodnocovali, verejný obstarávateľ po vyhodnotení ponúk bezodkladne písomne oznámi výsledok vyhodnotenia ponúk.

Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.

1. **Ďalšie informácie verejného obstarávateľa**

Verejný obstarávateľ si vyhradzuje právo neprijať ponuky, ak sa zmenia okolnosti, za ktorých bola táto zákazka zadávaná, ak ani jeden uchádzač nesplní podmienky účasti alebo ani jedna
z predložených ponúk nebude zodpovedať požiadavkám určeným v tejto Výzve na predkladanie ponúk. Ponuka doručená na adresu uvedenú v tejto Výzve na predkladanie ponúk a predložená v lehote na predkladanie ponúk, sa počas plynutia lehoty viazanosti ponúk a po uplynutí lehoty viazanosti ponúk uchádzačovi nevracia. Zostáva ako súčasť dokumentácie o tejto zákazke u verejného obstarávateľa.

V Bratislave 25.08.2017

S pozdravom

 Ing. Milan Pavlík,

 riaditeľ Kancelárie generálnej riaditeľky

Prílohy:

Príloha č. 1 Podrobná špecifikácia predmetu zákazky

Príloha č. 2 Návrh uchádzača na plnenie kritéria

Príloha č. 3 Návrh zmluvy